ජනාධිපති මහින්ද රාජපක්‍ෂ මහතාට කිසිදු පෞද්ගලික වෛද්‍යවරයකු නොමැති බව ආණ්ඩු පක්ෂයේ ප්‍රධාන සංවිධායක ඇමැති දිනේෂ් ගුණවර්ධන මහතා පාර්ලිමේන්තුවේදී ඊයේ (12) ප්‍රකාශ කළේය.තමන් ජනාධිපතිවරයාගේ පෞද්ගලික වෛද්‍යවරයා යැයි ඕනෑම අයකුට පැවැසිය හැකි වුව ද ජනාධිපතිවරයාට එවැනි පෞද්ගලික වෛද්‍යවරයකු නොමැති බව ද ඇමැතිවරයා කීය.ඇමැති දිනේෂ් ගුණවර්ධන මහතා මේ බව ප්‍රකාශ කළේ කුරුණෑගල දිස්ත්‍රික් මන්ත්‍රී දයාසිරි ජයසේකර මහතා අසන ලද ප්‍රශ්නයකට පිළිතුරු දෙමිනි.දයාසිරි ජයසේකර මහතා - ප්‍රධාන සංවිධායකතුමා මෙවැනි පිළිතුරක් ලබා දුන්නත් ජනාධිපතිවරයාට පෞද්ගලික වෛද්‍යවරයකු සිටින බවට ලිපි ගොනු හා ඡායාරූප මා සතුව තිබෙනවා.